CELEX: C2004/300/88
Language: fi
Date: 2004-12-04 00:00:00
Title: Asia T-372/04: Coopérative d'Exportation du Livre Français'n (C.E.L.F) 15.9.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/45
            
         Coopérative d'Exportation du Livre Français'n (C.E.L.F) 15.9.2004 Euroopan yhteisöjen komissiota vastaan nostama kanne
   (Asia T-372/04)
   (2004/C 300/88)
   Oikeudenkäyntikieli: ranska
   Coopérative d'Exportation du Livre Français, kotipaikka Pariisi, on nostanut 15.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Olivier Schmitt.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa Ranskan toteuttaman, Coopérative d'Exportation du Livre Français'lle myönnetyn tuen täytäntöönpanosta (CELF) 20.4.2004 tehdyn komission päätöksen N:o C(2004)1361 lopullinen siltä osin kuin sen 1 artiklan ensimmäisessä virkkeessä määritellään C.E.L.F:lle myönnetty, Ranskan vuosina 1980—2001 toteuttama pienten ranskankielisten kirjatilausten käsittelyä koskeva tuki EY 87 artiklan 1 kohdan soveltamisalaan kuuluvaksi valtiontueksi;
            
         
               —
            
            
               velvoittaa Euroopan yhteisöjen komission korvaamaan oikeudenkäyntikuluina 5 000 euroa.
            
         Oikeudelliset perusteet ja pääasialliset perustelut
   Kantaja harjoittaa suoraan ulkomailta tulevien kirjoja, esitteitä ja kaikenlaisia tallenteita koskevien tilausten käsittelyä ja laajemmin suorittaa kaikkia sellaisia toimia, joilla pyritään kehittämään ranskalaisen kulttuurin edistämistä ympäri maailman. Kantaja ilmoittaa, että harjoittaessaan tätä yleishyödyllistä toimintaa se on saanut erilaisia Ranskan valtion maksamia tukia. Nyt käsiteltävänä olevassa asiassa tarkoitettu tuki on toimintatuki, joka on myönnetty kantajalle ulkomailla olevien kirjakauppojen tekemien pienten tilausten käsittelystä aiheutuvien lisäkustannusten korvaamiseksi.
   Kanteensa tueksi kantaja vetoaa ensinnäkin riidanalaisen päätöksen puutteellisiin perusteluihin. Toiseksi kantaja vetoaa EY 86 artiklan 2 kohdan ja EY 87 artiklan 1 kohdan rikkomiseen.
   Kantaja väittää, että yleiseen taloudelliseen tarkoitukseen liittyvää palvelua hoitavana yrityksenä sen on täytettävä selvästi määritellyt julkisiin palveluihin liittyvät velvoitteet. Näin ollen valtion maksamat määrät jäävät EY 87 artiklan 1 kohdassa tarkoitettujen valtiontukien ryhmän ulkopuolelle.